Nkandla-uitspraak: "Zuma het Grondwet geskend" | Radio Rosestad 100.6FM
23/05/2016 | EgyptAir: Rook in kajuit net voor val
23/05/2016 | Valke: 'Gordhan is nie 'n verdagte nie'
23/05/2016 | 2 beseer toe bakkie bots teen bees
23/05/2016 | Vroue brei vir behoeftige kinders
20/05/2016 | Indien jy dalk iets gemis het
Nkandla-uitspraak: "Zuma het Grondwet geskend"
TOPICS:Nkandla-uitspraak: "Zuma het Grondwet geskend"
Posted By: Armand Cloete 31/03/2016
Die Konstitusionele Hof het in 'n verdoemende uitspraak bevind dat president Jacob Zuma​die Grondwet geskend het deur nie die Openbare Beskermer se korrektiewe aanbevelings te eerbiedig nie.
Hoofregter Mogoeng Mogoeng​het in 'n eenparige uitspraak van 'n volbank van elf regters bevind dat Zuma en die Parlement ongrondwetlik en onwettig opgetree het toe hulle geweier het om gehoor te gee aan advokaat Thuli Madonsela​se bevindings oor Nkandla​.
Die hof het beslis dat die Nasionale Tesourie 'n redelike bedrag vir Nkandla moet bepaal en binne 60 dae aan die hof verslag doen oor wat hulle bevind het.
Wanneer die hof dít goedkeur, moet Zuma persoonlik binne 45 dae vir die opgraderings aan Nkandla betaal.
Zuma móét die ministers wat Nkandla goedgekeur het, aanspreek, en die parlement se resolusie om Zuma kwyt te skeld, is ongrondwetlik en word geskrap.
Die president, die parlement en die polisie moet die koste van die aansoeke betaal.
Die tesourie moet die koste bepaal van die gelyste opgraderings aan Nkandla.
Die DA het kort ná die uitspraak in 'n verklaring gesê die party gaan begin met die proses om Zuma in 'n staat van beskuldiging te plaas ingevolge Art. 89 (1) van die Grondwet.
Die party se leier, Mmusi Maimane​, sê die hof se deurslaggewende uitspraak bevestig die DA se standpunt nog al die tyd dat Zuma die Grondwet ernstig geskend het weens sy ondermyning van die Openbare Beskermer se regstellende stappe.